Majstrovstvá Európy vo futbale 2024

Majstrovstvá Európy vo futbale 2024, všeobecne známe ako UEFA Euro 2024 alebo zjednodušene Euro 2024, budú 17. majstrovstvá Európy, ktoré sa konajú každé štyri roky. Je to reprezentačný mužský futbalový turnaj v Európe, ktorý organizuje UEFA. Hostiteľom turnaja bude Nemecko, a bude sa hrať od 14. júna do 14. júla 2024. 

Budú to tretie majstrovstvá Európy, ktoré sa budú odohrávať na Nemeckom území a druhé v zjednotenom Nemecku: bývalé Západné Nemecko hostilo ročník 1988, a štyri zápasy z multinárodného Eura 2020 boli naplánované v Mníchove. Bude to však prvýkrát, čo sa turnaj uskutoční na území bývalého Východného Nemecka, v ktorom je hostiteľom Lipsko.

Výber hostiteľa 
8. marca 2017 UEFA oznámila, že iba dve krajiny, Nemecko a Turecko, oznámili svoje zámery usporiadať turnaj pred termínom 3. marca 2017.

Hostiteľ bol vybraný 27. septembra 2018 vo švajčiarskom Nyone.

Výkonný výbor UEFA hlasoval za hostiteľa v tajnom hlasovaní, na určenie hostiteľa bola potrebná iba jednoduchá väčšina. V prípade rovnosti hlasov by rozhodoval hlas prezidenta UEFA. Z dvadsiatich členov výkonného výboru boli dvaja nespôsobilí na hlasovanie a jeden neprítomný, takže zostalo spolu sedemnásť hlasujúcich členov.

Kvalifikácia 

Ako hostiteľ sa Nemecko na turnaj kvalifikovalo automaticky. Zvyšných 23 miest bude určených prostredníctvom kvalifikácie, pričom skupinová fáza sa uskutoční od marca do novembra 2023 a play-off spojené s Ligou národov UEFA 2022/2023 v marci 2024. Kvalifikačný žreb sa uskutoční vo Frankfurte 9. októbra 2022.

Kvalifikované tímy

Dejiská 
Nemecko malo široký výber štadiónov, ktoré uspokojili požiadavku minimálnej kapacity UEFA na 30 000 miest na zápasy majstrovstiev Európy.

Bolo vybraných deväť dejísk konania majstrovstiev sveta 2006: Berlín, Dortmund, Mníchov, Kolín nad Rýnom, Stuttgart, Hamburg, Lipsko, Frankfurt a Gelsenkirchen. Düsseldorf, ktorý sa nevyužil v roku 2006, ale predtým sa používal na majstrovstvách sveta 1974 a Euro 1988, bude slúžiť ako 10. dejisko; naopak, Hannover, Norimberg a Kaiserslautern, hostiteľské mestá v roku 2006, sa na tento šampionát nevyužijú.

Nevybrali sa brémsky Weser-Stadion (37 441), mönchengladbachský Borussia-Park (46 249), hannoverský Niedersachsenstadion (43 000), norimberský Max-Morlock-Stadion (41 000) a kaiserslauternský Fritz-Walter-Stadion (46 000). Dejiská turnaja pokrývali všetky hlavné regióny Nemecka, ale oblasťou s najvyšším počtom dejísk turnaja Euro 2024 je metropolitný región Porýnie v spolkovej krajine Severné Porýnie-Vestfálsko so štyrmi z 10 hostiteľských miest (Dortmund, Düsseldorf, Gelsenkirchen a Kolín nad Rýnom).

Žreb 
Žrebovanie finálového turnaja sa uskutoční v decembri 2023 na Elbphilharmonie v Hamburgu. Formát používaný v rokoch 2016 a 2020 zostane zachovaný.

Prevádzkovatelia vysielania 
Medzinárodné vysielacie centrum (IBC) sa bude nachádzať v halách lipského výstaviska v nemeckom Lipsku.

Referencie

Zdroj 

2024
Majstrovstvá Európy vo futbale 2024
Futbal v 2024
2024 v Európe